Τιν Γεντβάι

Ο Τιν Γεντβάι' ( γεννημένος στις 28 Νοεμβρίου 1995) είναι Κροάτης επαγγελματίας ποδοσφαιριστής που αγωνίζεται ως αμυντικός στον Παναθηναϊκό, ως δανεικός από την Λοκομοτίβ Μόσχας. Ήταν μέλος της εθνικής ομάδας της Κροατίας που τερμάτισε δευτεραθλήτρια της Γαλλίας στο Παγκόσμιο Κύπελλο του 2018. Αναπτύσσεται κυρίως ως σέντερ μπακ και περιστασιακά ως δεξί μπακ.

 Ο Γεντβάι ξεκίνησε την επαγγελματική του καριέρα το 2013 με τη Ντιναμό Ζάγκρεμπ, προερχόμενος από την ακαδημία της ομάδας. Έκανε το ντεμπούτο του σε αγώνα με την Όσιγιεκ. Σκόραρε το ντεμπούτο του γκολ εναντίον της Τσιμπάλια.Κατά την πρώτη του επαγγελματική σεζόν με τον σύλλογο, κέρδισε το πρωτάθλημα της Κροατίας. Στην αρχή της νέας χρονιάς κέρδισε άλλο ένα τρόπαιο με τον σύλλογο όταν η Ντιναμό νίκησε τη Χάιντουκ Σπλιτ στο Κροατικό Σούπερ Καπ. Κατά τη διάρκεια της θητείας του στη Ντιναμό, έκανε συνολικά 14 επίσημες εμφανίσεις για τον σύλλογο. Στο τέλος της πρώτης του επαγγελματικής σεζόν, ήταν στο στόχαστρο της Ρόμα, αλλά η αρχική προσφορά απορρίφθηκε από την Ντιναμό. Στις 10 Ιουλίου 2013, τελικά επιβεβαιώθηκε ότι ο Γεντβάι είχε υπογράψει συμβόλαιο με τον ρωμαϊκό σύλλογο. Έκανε το ντεμπούτο του την 1η Δεκεμβρίου 2013 ως αλλαγή στην νίκη της Ρόμα με 4-0 επί της Τζένοα. Έκανε το ντεμπούτο του ως βασικός ενάντια στην ίδια αντίπαλο στην τελευταία αγωνιστική της σεζόν με τη Τζένοα να κερδίζει με 1–0 στο Στάδιο Λουίτζι Φεράρις. Αυτές ήταν οι μόνο δύο εμφανίσεις του για τη σεζόν, καθώς ήταν στον πάγκο 33 φορές για τη Ρόμα την σεζόν 2013-14. Στις 11 Ιουνίου 2014, η Μπάγερ Λεβερκούζεν ανακοίνωσε ότι είχε καταλήξει σε συμφωνία με την Ρόμα για τον δανεισμό του Γεντβάι, μέχρι το τέλος της σεζόν 2015-16. Το ντεμπούτο του με τους Γερμανούς έγινε σε μία νίκη με 6–0 επί της Αλεμάνια Βαλνταλγκεσχάϊμ στον πρώτο γύρο του Κυπέλλου Γερμανίας. Μόλις λίγες μέρες αργότερα, στις 19 Αυγούστου, έκανε το ντεμπούτο του με τους Γερμανούς στο Τσάμπιονς Λιγκ, ως αλλαγή στο 46ο λεπτό στην εκτός έδρας νίκη 3-2 της Λεβερκούζεν στη Δανία επί της Κοπεγχάγης για τα πλέι-οφ. Έπαιξε επίσης στον επαναληπτικό αγώνα με τελικό αποτέλεσμα υπέρ των Γερμανών με 4–0, κερδίζοντας την πρόκριση στη φάση των ομίλων. Στις 20 Ιανουαρίου 2015, η Λεβερκούζεν επιβεβαίωσε ότι είχε υπογράψει τον Γεντβάι από τη Ρόμα με μόνιμη συμφωνία και υπέγραψε συμβόλαιο με τον Κροάτη αμυντικό μέχρι το 2020. Ωστόσο μπόρεσε να κάνει μόνο μία εμφάνιση στο πρώτο μισό της χρονιάς. Αυτό οφειλόταν σε τραυματισμό στον μηρό που επανεμφανίστηκε τρεις φορές. Η μοναδική του εμφάνιση έγινε κόντρα στο Αμβούργο τον Οκτώβριο, όπου μπήκε ως αλλαγή. Στις 29 Οκτωβρίου 2016, σημείωσε το νικητήριο γκολ σε μια νίκη 2–1 εναντίον της Βόλφσμπουργκ. Στις 20 Αυγούστου 2019, ο Γεντβάι δόθηκε δανεικός στην Άουγκσμπουργκ μέχρι το τέλος της σεζόν. Στις 17 Δεκεμβρίου, σημείωσε το δεύτερο γκολ σε μια νίκη 3–0 επί της Φορτούνα Ντίσελντορφ. Στις 16 Μαΐου 2020, σημείωσε το μοναδικό γκολ σε μια ήττα 2–1 από τηΒόλφσμπουργκ. Μετά την επιστροφή του στη Λεβερκούζεν το καλοκαίρι του 2020, ο Γεντβάι αποκλείστηκε εντελώς από τον προπονητή Πέτερ Μπος, παίζοντας μόνο στο Γιουρόπα Λιγκ. Στις 24 Ιουλίου 2021, ο Γεντβάι υπέγραψε συμβόλαιο διάρκειας τεσσάρων ετών με την Λοκομοτίβ Μόσχας. Εισήχθη για να αντικαταστήσει τον συμπατριώτη του Βέντραν Τσόρλουκα, ο οποίος είχε αποσυρθεί από το ποδόσφαιρο δύο μήνες νωρίτερα. Έκανε το ντεμπούτο του στις 6 Αυγούστου ως αλλαγή στο 46ο λεπτό ενάντια της Ούφα, με τελικό σκορ 1–1. Σκόραρε το πρώτο του γκολ για τη Λοκομοτίβ στις 25 Οκτωβρίου σε μια νίκη 2–1 επί της Σότσι. Αλ Αΐν Στις 20 Δεκεμβρίου 2022, ο Γεντβάι δόθηκε δανεικός στην Αλ Αΐν μέχρι τις 30 Ιουνίου 2023, με δικαίωμα αγοράς. Παναθηναϊκός Στις 14 Ιουλίου 2023, η Λοκομοτίβ ανακοίνωσε ότι ο Γεντβάι θα δοθεί εκ νέου δανεικός για όλη τη σεζόν, αυτή την φορά στον Παναθηναϊκό. Ο Γεντβάι έχει εκπροσωπήσει την Κροατία σε διάφορες ομάδες νέων. Έκανε το ντεμπούτο του με την αντρική ομάδα σε ηλικία 18 ετών, παίζοντας το τελευταίο 13λεπτο σε φιλικό αγώνα με την Κύπρο στις 4 Σεπτεμβρίου 2014. Στις 31 Μαΐου 2016, επιβεβαιώθηκε ότι ήταν μέλος της ομάδας της Κροατίας για το UEFA Euro 2016. Επιλέχθηκε για να ξεκινήσει έναν αγώνα εναντίον της Ισπανίας, τον οποίο κέρδισε η Κροατία με 2–1. Τον Μάιο του 2018, ονομάστηκε στην προκαταρκτική ομάδα 32 ανδρών της Κροατίας για το Παγκόσμιο Κύπελλο 2018 στη Ρωσία. Εμφανίστηκε μία φορά κατά τη διάρκεια του τουρνουά, παίζοντας ολόκληρα τα ενενήντα λεπτά σε μία νίκη με 2-1 επί της Ισλανδίας. Η Κροατία τελείωσε το τουρνουά ως φιναλίστ έναντι της Γαλλίας. Στις 16 Νοεμβρίου 2018, σκόραρε δύο γκολ σε έναν αγώνα των ομίλων του UEFA Nations League ενάντια της Ισπανίας, συμπεριλαμβανομένου του νικητήριου γκολ σε νίκη με 3–2. Κατά τη διάρκεια των προκριματικών του Euro 2020 έπαιζε τακτικά, αντικαθιστώντας τον τραυματισμένο δεξιό μπακ Σίμε Βρσάλικο με εμφανίσεις σε πέντε από τα οκτώ παιχνίδια. Ωστόσο, πριν από τους αγώνες του UEFA Nations League με τη Σουηδία και την Πορτογαλία, αποβλήθηκε από την εθνική ομάδα. Ντιναμό Ζάγκρεμπ Prva HNL : 2012–13 Σούπερ Καπ Κροατίας : 2013Κροατία Φιναλίστ Παγκόσμιος Κύπελλο FIFA : 2018 Ατομικά Η ελπίδα της χρονιάς στο Κροατικό Ποδόσφαιρο : 2014